V.Əhmədov. Çox sağ olun, cənab Sədr. Valeh müəllim geniş məlumat verdi. Ümumiyyətlə, biz Milli Məclisdə çoxlu saziş təsdiq etmişik. Bu sazişə də baxanda, – mən kontraktları da oxumuşam, – başa düşmək olmur, əgər SOCAR Şirkəti fəaliyyəti həyata keçirəcəksə və Ümid yatağı faktiki olaraq SOCAR Şirkətinin tərkibindədirsə, əlavə bir şirkətlə müqavilə bağlamağın nə əhəmiyyəti var? Nə məqsəd daşıyır? Çünki əlavə vəsaitin hamısı SOCAR Şirkəti tərəfindən qoyulur və hətta biz bunu Milli Məclisdə də təsdiq etdik. Mən istərdim ki, bu məsələyə aydınlıq gətirilsin.